钦定古今图书集成/明伦汇编/氏族典/第412卷 > 杜去轻
## 钦定古今图书集成/明伦汇编/氏族典/第412卷 > 杜去轻

按《万姓统谱》：去轻字端父，仲高之子，与伯高子去伪，
叔高子去非，幼高子去华，皆有文名。郡守赵汝腾常
荐去伪，请官之。其子名濬之。吴师道尝跋端父墨迹
云：“自汝霖至濬之六世，仕虽不显，而文采声华，联袭
不坠，亦吾乡罕有也。”当宋季，士竞举子习，而杜氏一
门咸尚古文。今里中残碑断碣可见者悉有家法，字
画亦异。此帖尚深得山谷老人笔意，要非不习而能
也。